gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl pt gl gl gl gl gl gl gl pt gl gl gl gl gl gl de en sv fr de de gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Eleccións xerais en Irlanda: o Fianna Fáil gaña apoio entre o electorado
Martes, terza feira, 27 de setembro de 2022
As últimas enquisas danlle ao partido do primeiro ministro irlandés, Bertie Ahern, unha importante vantaxe sobre o resto.
O Fianna Fáil parte como favorito nas enquisas
Irlanda decide este xoves os seus representantes no parlamento para os vindeiros catro anos. Segundo sinala unha enquisa do The Irish Times, o Fianna Fáil (FF, Soldados do destino), de tradición nacionalista e 'euroescéptico' de centro dereita, podería lograr un terceiro mandato consecutivo, malia que non acadaría a maioría absoluta na cámara, Dáil Éireann, de 166 deputados.
O partido do primeiro ministro irlandés, Bernie Ahern, recibiría un 41% dos votos, mentres que o principal partido da oposición, o Fine Gael (FG, Tribo dos irlandeses), tamén de tradición nacionalista de centro dereita (pro-UE, membro do Partido Popular Europeo), situaríase co 27%.
Os socios de Ahern no goberno irlandés, os Demócratas Progresistas (PD, neoliberales) manteríanse nun 2% e poderían volver ao Executivo se o FF confirma a súa a vitoria.
'Coalición do Arco da vella'
A alternativa a este goberno é a denominada Rainbow Coalition Party (Coalición do Arco da vella), formada polo Fine Gael e o Partido Laborista, a terceira forza política do país, que recibiría o 10% do apoio do electorado.
A clave para ambos os dous bloques podería estar na decisión final do Partido Verde, que coun 6% dos votos aspira a se converter na 'formación bisagra' que decida a composición final do futuro gabinete irlandés.
Segundo a enquisa do The Irish Times, o Sinn Féin de Gerry Adams, situaríase cun 5% dos votos. Porén, ambos os dous bloques rexeitaron a priori a posibilidade de pactar con esta forza, xa que, "desconfían do efecto que as políticas esquerdistas do Sinn Fein podería ter sobre a economía irlandesa".
Orixes do Fianna Fáil e do Fine Gael
Nos seus inicios, o Fianna Fáil e o Fine Gael formaban un único partido que loitaba pola independencia de Irlanda. Porén, tras a guerra anglo-irlandesa (1919-1921) produciuse a escisión.
O tratado de paz proposto polo goberno británico estabelecía a creación do Estado Libre de Irlanda (a actual República de Irlanda ou Éire), mais deixaba fóra os seis condados de Irlanda do Norte provisionalmente (ademais de manter o monarca inglés como xefe de Estado, entre outras cousas).
A facción que posteriormente se convertería no Fianna Fail rexeitou o tratado, o que provocou un conflito co Fine Gael, e a guerra civil. Finalmente, o bando dos contrarios ao tratado perdeu o enfrontamento armado.
Na actualidade, o Sinn Féin é o único partido que defende con convicción a reunificación de toda a illa.
Completa información na web do 'The Irish Times' (en inglés)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Imaxe do Dáil Éireann, o parlamento de Irlanda
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto